Diari Oficial de la Generalitat Valenciana


Sumari del DOGV 1610, del 28-08-1991 (1991/822462)

ORDRE de 22 de juliol de 1991, del Conseller de Cultura, Educació i Ciència, per la qual dicta les normes per a l'elecció del Consell Escolar del Centre Valencià d'Educació d'Adults a Distancia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/07/22/(1)/dof/vci/html**

### Dades del document

Número de DOGV
:   1610

Data del DOGV
:   28-08-1991

Secció del DOGV
:   DISPOSICIONS GENERALS

Número del document
:   1991/822462


Data del document
:   22-07-1991

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 22 de juliol de 1991, del Conseller de Cultura, Educació i Ciència, per la qual dicta les normes per a l'elecció del Consell Escolar del Centre Valencià d'Educació d'Adults a Distància de la Comunitat Valenciana.  
El Decret 80/1989, de 30 de maig, del Consell de la Generalitat Valenciana, que desplega parcialment el títol III de la Llei Orgànica 8/1985, de 3 de juliol, reguladora del Dret a l?Educació, aprovà el reglament dels òrgans de govern del Centre Valencià d'Educació d?Adults a Distància de la Comunitat Valenciana.  
La disposició final primera d?aquest decret faculta la Conselleria de Cultura, Educació i Ciència per dictar, en l?àmbit de les seues competències, les disposicions per al compliment i desplegament d'aquest reglament.  
L?Ordre de 21 de setembre de 1989, del Conseller de Cultura, Educació i Ciència, regula les normes per a l?elecció del Consell Escolar i òrgans unipersonals del Centre Valencià d'Educació d?Adults a Distància de la Comunitat Valenciana.  
Estant pròxim a concloure el manament dels membres electius del Consell Escolar del centre a que fa referència l'article 28 del Decret 80/1989, de 30 de maig, es fa necessari, doncs, regular el procediment d'eleccions per a la renovació dels membres per tal d'aconseguir la participació en el govern del Centre Valencià d'Educació d?Adults a Distància, de tots els sectors socials implicats per tal de dur a terme la participació conjunta de la comunitat educativa recollida en la Llei Orgànica del Dret a l?Educació.  
Per tot això, i fent ús de les facultats que em confereix l?article 35 de la Llei de la Generalitat Valenciana, de 30 de desembre, del Govern Valencià.  
ORDENE:  
Article primer  
Abans del dia 26 d'octubre de 1991 es constituirà, en el Centre Valencià d'Educació d?Adults a Distància de la Comunitat Valenciana, la Junta Electoral, segons que preveu l'article divuit del Decret 80/1989, de 30 de maig de 1989, del Consell de la Generalitat Valenciana, pel qual s?aprova el reglament dels òrgans de Govern del Centre Valencià d'Educació d?Adults a Distància de la Comunitat Valenciana.  
Article segon  
Per posar en marxa el procés electoral, el director o directora portarà a efecte les accions següents:  
1. Elaboració dels censos electorals dels diversos sectors: professors, alumnes i personal d?Administració i serveis, indicant-ne el nom, els cognoms i l?adreça.  
2. La determinació mitjançant un sorteig dels membres dels diversos sectors que han de formar la Junta Electoral ' del Centre, i també d'un membre suplent per cadascun dels sectors afectats.  
3. La comunicació als interessats que han estat designats mitjançant un sorteig per formar part de la Junta Electoral del Centre i la convocatòria d?aquests per a la constitució.  
4. Així mateix, adoptarà les mesures preparatòries necessàries per tal de facilitar les diverses actuacions posteriors del procediment d'elecció, en aplicació de l?article 5.3. del Decret 80/1989 de 30 de maig de 1989.  
Article tercer  
La celebració de les eleccions dels representants dels diferents sectors de la comunitat escolar en el Consell Escolar del Centre Valencià d'Educació d?Adults a Distància s?efectuarà abans del 25 de novembre de 1991.  
Article quart  
Al llarg del procés electoral, la Junta Electoral del centre portarà a efecte les accions compreses en l'article divuit del Decret 80/19879, de 30 de maig, en els apartats 2 i 3.  
Article cinquè  
Per al procediment i les fases de les eleccions dels representants dels distints sectors hom s'ajustarà al que disposa a tal efecte el Decret 80/1989, de 30 de maig.  
Article sisé  
Quan haurà conclòs el procés d'elecció dels representants dels diferents sectors en el Consell Escolar de centre, la Junta Electoral els proclamarà oficialment, en el termini màxim de 24 hores, a través d'una acta que serà publicada al tauler d'anuncis del centre indicant que es podran presentar reclamacions contra la proclamació de candidats electes en el termini de dos dies davant la Junta Electoral, la qual decidirà sobre aquestes.  
Transcorregut aquest termini es trametrà una còpia de l'acta a la Direcció, General de Centres i Promoció Educativa.  
Article seté  
Dins del termini dels deu dies següents a la proclamació per la junta electoral dels candidats electes, el director convocarà la sessió constitutiva del Consell Escolar del centre.  
Article vuité  
Als efectes d'elegibilitat, els alumnes matriculats en els centres col·laboradors es consideraran alumnes del Centre Valencià d'Educació d?Adults a Distància de la Comunitat Valenciana.  
DISPOSICIONS FINALS  
Primera  
S'autoritza la Direcció General de Centres i Promoció Educativa perquè en l'àmbit de la seua competència, dicte les instruccions necessàries per al desplegament i l'aplicació del que preveu aquesta ordre.  
Segona  
Aquesta disposició entrarà en vigor el mateix dia de la seua publicació en el Diari Oficial de la Generalitat Valenciana.  
València, 22 de juliol de 1991.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI